**Udlejning af Fælleshuset, HF Granløseparken.**

 Vi udlejer vores dejlige Fælleshus til rolige arrangementer, som fx konfirmationer og dåb. Vi har plads til max 85 personer med køkken og service, 2 toiletter og 2 sale. Der er rampe så kørestolebrugere let kan komme ind og ud af huset. Huset ligger i dejlige omgivelser midt i vores kolonihaveområde.

 Vi har besluttet at huset ikke lejes ud til fester med høj musik. Vi vil gerne værne om, at vi er et kolonihaveområde, og arrangementerne må ikke være til gene for kolonihavefolket. Derfor er der et reglement som lejere af Fælleshuset skal overholde. Hvis reglementet overtrædes, kan bestyrelsen beslutte at lukke arrangementet.

**Pris:** 2000 kr. + 1500 kr. i depositum. Derudover betales for vand og el. Vand koster 250 kr. pr m3 (1000 liter) og el koster 8 kr. på kWh.

**Man medbringer selv**: Håndklæder, viskestykker, karklude, håndsæbe og håndopvaskemiddel. Til rådighed: Rengøringsmidler og remedier til slutrengøring, og fyldte papirhåndklædeautomater på toiletter.

**Ordensregler:** Tobaksrygning er strengt forbudt i hele huset. Hvis dette overtrædes, vil der på lejers regning blive bestilt ekstra rengøring udefra. Af hensyn til beboere i haveforeningen, må musikken under hele arrangementet ikke være til gene og skal holdes dæmpet. Fra kl. 22.00 skal døre og vinduer være lukket. Opstilling af campingvogne og telte på parkeringsplads og grønne områder er ikke tilladt.

**Ved lejens ophør:** Huset skal afleveres i rengjort stand. Filter i opvaskemaskine tømmes og komfur + ovn rengøres. Borde og stole sættes som vist på planen. Afkrydsningsliste udleveres.

**OBS.: Kun madaffald må smides i foreningens restcontainer.** Al anden affald som flasker, dåser, engangsservice, duge og servietter skal lejer selv bortskaffe. Hvis dette ikke overholdes, bestilles en ekstra tømning af container på lejers regning. Ved overtrædelse af ordensreglementet, forbeholder bestyrelsen sig ret til at afbryde lejeaftalen øjeblikkelig uden refusion af indbetalt beløb. Vi håber I får et dejligt arrangement i vores dejlige omgivelser.

Bestyrelsen HF Granløseparken

**Kontakt til udlejning af Fælleshuset: Jette Musiat tlf. 4223 3556**